62021TO0207_INF
A Törvényszék elnökének 2021. június 22‑i végzése –Polynt kontra ECHA
(T‑207/21. R. sz. ügy)
„Ideiglenes intézkedés iránti kérelem – REACH – A hexahidro‑metilftálsav‑anhidrid anyag – Regisztrálási kötelezettség – A dokumentáció értékelése – A vizsgálati javaslatok ellenőrzése – Olyan információk benyújtására vonatkozó kötelezettség, amelyekhez állatkísérletek szükségesek – Ideiglenes intézkedések iránti kérelem – A sürgősség hiánya”
1.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Sürgősség – Súlyos és helyrehozhatatlan kár – Kumulatív jelleg – A vizsgálat sorrendje és módja – Az ideiglenes intézkedésről határozó bíró mérlegelési jogköre – Az ügyben szereplő érdekek összességének mérlegelése
(EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 10–13., 22. pont)
2.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Bizonyítási teher – Vagyoni kár – A felperes társaság létének veszélyeztetésére alkalmas vagy annak piaci helyzetét helyrehozhatatlanul megváltoztató helyzet – Azon csoport helyzetének figyelembevételével történő értékelés, amelyhez tartozik
(EUMSZ 256. cikk, (1) bekezdés, EUMSZ 268., EUMSZ 278., EUMSZ 279. és EUMSZ 340. cikk; a Törvényszék eljárási szabályzata, 156. cikk, (4) bekezdés)
(lásd: 16., 17. és 27. pont)
3.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Bizonyítási teher – Vagyoni kár – Részletes okirati bizonyítékokkal alátámasztott, konkrét és pontos információk szolgáltatásának kötelezettsége – A felperes társaság létét veszélyeztetni képes helyzet
(EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 28. pont)
Tárgy
Az ECHA fellebbezési tanácsa által hozott, a felperest a hexahidro‑metilftálsav‑anhidrid anyag reproduktív toxicitása kiterjesztett egygenerációs vizsgálatának (EOGRTS) elvégzésére felszólító, 2021. február 9‑i A‑015‑2019. sz. határozat végrehajtásának felfüggesztése, vagy a megfelelőnek tartott bármely más ideiglenes intézkedés meghozatala iránt az EUMSZ 278. cikk és az EUMSZ 279. cikk alapján benyújtott kérelem.
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.